V času od 4. do 9. 5. 2018 se izvajajo nacionalna preverjanja znanj za učence 6. in 9. razreda po naslednjem urniku:

* **4. maj 2018 – NPZ iz slovenščine za 6. in 9. razred,**
* **7. maj 2018 – NPZ iz matematike za 6. in 9. razred,**
* **9. maj 2018 – NPZ iz angleščine za 6. in iz kemije za 9. razred.**

V teh dneh bo delo na šoli prilagojeno:

**Učenci, ki pišejo NPZ** (6. in 9. razred), pridejo v šolo ob 8.00 in v večnamenskem prostoru počakajo na nadzorne učitelje, ki jih spremijo v učilnice. Učenci pričnejo pisati ob 8.30 in pišejo 60 minut.

**Učenci 4. B razreda** imajo prvo uro pouk v učilnici TIT, nato gredo v matično učilnico.

**Učenci 5., 7. in 8. razreda pridejo v zgoraj navedenih dnevih v šolo ob 9.30 in začnejo pouk ob 9.40 s prvo uro po časovno prilagojenem urniku.**

**Malica**  za vse učence od 5. do 9. razreda bo v skladu s prilagojenim urnikom (priloga).

**Pouk se za vse učence od 5. do 9. razreda začne ob 9.40 s prvo uro po urniku** – ure trajajo 35 minut. Prilagojen časovni razpored je objavljen na spletni strani, prav tako bodo učence z njim seznanili razredniki.

**Učenci od 1. do 4 razreda imajo nemoten pouk. Prosimo, da pridejo v šolo točno.**

Vodstvo šole